মারিয়া জানান যে তিনি তার স্বামীকে নিয়ে ১৯৫৬ সালে পশ্চিম অস্ট্রেলিয়ায় চলে গিয়েছিলেন। তার স্বামী ছিলেন একজন কাঠমিস্ত্রি। একটি কারখানায় কাজ করতেন। আর তিনি নিজে ছিলেন গৃহিনী। কিন্তু তার অসুস্থ মাকে দেখাশোনা করতে এর দেড় বছর পরেই তিনি সার্বিয়ায় ফিরে আসেন। মায়ের মৃত্যুর পর তিনি আর কখনো অস্ট্রেলিয়ায় ফিরে যান নি। কিন্তু স্বামীর সাথে তার চিঠি চালাচালি চলছিলো। স্বামীও অবসর নেওয়ার পর সার্বিয়ায় ফিরে আসতে চাইতেন। চার বছর আগে মারিয়া গুজব শুনতে পান যে তার স্বামী মারা গেছেন। তারপরই তিনি তার প্রতিবেশীকে খোঁজ খবর নিতে বলেন।